સલમાન ખાનની આ 'મચ અવેઇટેડ' ફિલ્મમાં આમ જુઓ તો કશું જ નવું નથી. એક હીરો છે, એક હીરોઇન છે. હીરોને હીરોઇન ગમી જાય છે, પરંતુ હીરોઇનને હીરો એવો કંઈ ખાસ લાગતો નથી. એટલે પોતાની જાતને પ્રૂવ કરવા હીરો પહેલવાન બનીને અને ઑલિમ્પિકમાં ગોલ્ડ મેડલ જીતીને બતાવી દે છે. એટલે હીરોઇન પણ ખુશ. બંને લવ સોન્ગ ગાઇને શાદી બનાવે. ત્યાં જ કહાનીમાં ટ્વિસ્ટ. બીજી બાજુ હીરોના મગજમાં પણ રાઈ ભરાઈ જાય. એ રાઈ કાઢવા માટે એ નવેસરથી 'મિક્સ્ડ માર્શલ આર્ટ્સ'ની ચેમ્પિયનશિપનો સહારો લે. આ સ્ટોરીલાઇન એટલે સલમાનભાઈની લેટેસ્ટ ફિલ્મ 'સુલતાન.'